OpenLLM-France/wikimedia huggingface dataset:
# P. G. T. Beauregard

Pierre Gustave Toutant-Beauregard (St. Bernard parrokia, Louisiana, 1818ko maiatzaren 28a - New Orleans, 1893ko otsailaren 20a) militar konfederatua izan zen. Estatu Batuetako Gerra Zibila Fort Sumterren aurkako erasoarekin hasi zen 1861eko apirilaren 12an.
Jatorri frantseseko familia katoliko batean jaio zen. Ingeniaritza zibil eta militarra ikasi zuen West Pointeko Akademian eta ingeniarien ofizial gisa parte hartu zuen Estatubatuar-Mexikar Gerran. 1861ean Estatu Batuetako armada utzi eta konfederatutako armadako lehen brigadier jenerala bihurtu zen.
Gerra zibilean Bull Rungo lehen gudua irabazi zuen eta armada zuzendu zuen Shiloheko guduan eta Corintheko setioan. Petersburg hiria ere arrakastaz defendatu zuen. Harreman txarrak izan zituen Jefferson Davis presidentearekin eta beste jeneral batzuekin
Gerra ostean Louisianara itzuli zen eta beltzen eskubide zibilak defendatu zituen.
* Datuak: Q313976
* Multimedia: P.G.T. Beauregard / Q313976
# P. R. Sreejesh

Parattu Raveendran Sreejesh, (Pallikkara, Ernakulam, Kerala (India)), (1988ko maiatzaren 8a), belar-hockeyan lehiatzen den kirolari indiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Indiako taldearekin, Belgikaren eta Australiaren atzetik.
Taldea, honako hauek osatzen zuten: Surender Kumar, Varun Kumar, Birendra Lakra, Vivek Prasad, Dilpreet Singh, Gurjant Singh, Harmanpreet Singh, Hardik Singh, Mandeep Singh, Manpreet Singh, Rupinder Pal Singh, Shamsher Singh, Simranjeet Singh, Nilakanta Sharma, P. R. Sreejesh, Sumit, Lalit Upadhyay eta Amit Rohidas-ek.
2024ko Udako Olinpiar Jokoetan ere brontzezko domina lortu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 03 ! | Gizonezkoa |
| 2024 | Paris | 03 ! | Gizonezkoa |

## Erreferentziak

* ↑ «P.R. Sreejesh» olympedia.org (Ingelesez)
* ↑ «P.R. Sreejesh» FIH (Ingelesez)

## Kanpo estekak

* Datuak: Q20580848
* Multimedia: Parattu Raveendran Sreejesh / Q20580848
# P. V. Narasimha Rao

Pamulaparti Venkata "Narasimha Rao", teluguz పాములపర్తి వెంకట నరసింహారావు (Hyderabad, Andhra Pradesh, Britainiar Raja, 1921eko ekainaren 28a - New Delhi, India, 2004ko abenduaren 23a) indiar politikaria izan zen. Indiako bederatzigarren gobernuburua (1991-1996).

## Biografia

Hyderabad, Mumbai eta Nagpurreko unibertsitateetan egin zituen ikasketak. Andhra Pradesheko parlamentuko kidea izan zen 1957an, eta zenbait kargu izan zituen estatu horretako gobernuan; buruzagitza, besteak beste, 1971-1973 urte-bitartean. Indira Gandhiren alde egin zuen Kongresuko Alderdiaren barruko taldeen arteko tirabiretan, eta alderdiko idazkari nagusi bihurtu zen 1975ean.
1980an, Indiako Parlamentuko diputatu hautatu zuten. Gobernuaren ministerio nagusietako batzuen arduraduna izan zen: Kanpo Arazoetako ministroa, Barne Arazoetako ministroa eta Defentsa ministroa, besteak beste. Indiako Parlamenturako hauteskunde-kanpainan, Rajiv Gandhiren hilketaren ondoren (1991), Kongresuko Alderdiaren lehendakari izendatu zuten. Kongresuko Alderdiak irabazi zituen hauteskundeak, eta Rao lehen ministro izendatu zuten. Indiako ekonomia-krisiari aurre egitea izan zuen lehen zeregina. Aurreko gobernuetako politika sozialista baztertuta, liberalizazio-plangintzak prestatu zituen sektore pribatua bultzatzeko, esportazioak handitzeko, atzerritar inbertsioak sustatzeko, enpresa publikoetako administrazioa hobetzeko eta beste hainbat helburu lortzeko. Arazo ekonomikoei ez ezik, arazo politiko larriei ere aurre egin behar izan zien. Oposizio-talde nagusiaren gorakada, Bharatiya Janata Alderdiarena, politika-indarkeriaren gorakadarekin batera gertatu zen. 1992ko abenduan, Ayodhyan, militante hinduek XVI. mendeko meskita bat suntsitzeak indarkeria eta krisi nazionala eragin zituen. Punjaben, Jammun eta Kaxmirren, bestalde, arazo handiak izan zituen Indiatik bereiztearen aldeko mugimenduei aurre egiten.
1996ko maiatzeko hauteskundeetan, bere alderdia galtzaile atera ondoren, lehen ministro kargua utzi zuen. Kongresuko Alderdiaren presidentetza ere utzi egin behar izan zuen, ustelkeria-kasu batengatik auzitegira deitua izan ondoren.
Rao bihotzeko krisi baten ondorioz hil zen New Delhin, 2004an; Hyderabaden erraustu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q275146
* Multimedia: P. V. Narasimha Rao / Q275146
# P. L. Travers

Pamela Lyndon Travers, jaiotzez Helen Lyndon Goff (Maryborough, Australia, 1899ko abuztuaren 9a - Londres, Ingalaterra, 1996ko apirilaren 23a) batez ere Mary Poppinsen eleberrien idazlea izateagatik ospetsua da.
Maryboroughen (Australia) jaio zen 1899ko abuztuaren 9an. Australian jaio arren, bere familia irlandarra zen.

## Eleberriak

* Mary Poppins (1934)
* Mary Poppins Comes Back (1935)
* Mary Poppins in the Park (1935)
* I Go By Sea, I Go By Land (1941)
* Mary Poppins Opens the Door (1943)
* Gingerbread Shop (1952)
* Mr. Wigg's Birthday Party (1952)
* Stories from Mary Poppins (1952)
* The Magic Compass (1953)
* Mary Poppins From A-Z (1962)
* Fox at the Manger (1962)
* Friend Monkey (1971)
* Mary Poppins in the Kitchen (1975)
* About the Sleeping Beauty (1975)
* Two Pairs of Shoes (1980)
* Mary Poppins in Cherry Tree Lane (1982)
* Mary Poppins and the House Next Door (1988)
* What the Bee Knows: Reflections on Myth, Symbol and Story (1989)
* Mary Poppins in Cherry Tree Lane / Mary Poppins and the House Next Door (1999)
* Mary Poppins Omnibooks (1999)
* Datuak: Q228901
* Multimedia: Pamela Lyndon Travers / Q228901
# P. V. Sindhu

Pusarla Venkata Sindhu, (Hyderabad, 1995eko uztailaren 5a), badmintonen lehiatzen den indiarra da. Bi Udako Olinpiar Jokotan, esku hartu zuen: Rio 2016an (Rio de Janeiro) zilarrezko domina lortuz, eta Tokio 2020an (Tokio), berriz, brontzezkoa, biak emakumezkoen bakarkako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Bakarkakoa, emakumezkoa. |
| 2020 | Tokio Japonia | 03 ! | Bakarkakoa, emakumezkoa. |
| Munduko Badminton Txapelketa ||||
| Urtea | Lekua | Domina | Kategoria |
| 2013 | Guangzhou Txina | 03 ! | Bakarkakoa, emakumezkoa. |
| 2014 | Kopenhage Danimarka | 03 ! | Bakarkakoa, emakumezkoa. |
| 2017 | Glasgow Erresuma Batua | 02 ! | Bakarkakoa, emakumezkoa. |
| 2018 | Nanjing Txina | 02 ! | Bakarkakoa, emakumezkoa. |
| 2019 | Basilea Suitza | 01 ! | Bakarkakoa, emakumezkoa. |
| Asiako Badminton Jokoak ||||
| Urtea | Lekua | Domina | Kategoria |
| 2014 | Incheon Hego Korea | 03 ! | Taldeka, emakumezkoa. |
| 2018 | Jakarta Indonesia | 02 ! | Bakarkakoa, emakumezkoa. |
| Commonwealtheko Badminton Jokoak ||||
| Urtea | Lekua | Domina | Kategoria |
| 2014 | Glasgow Erresuma Batua | 03 ! | Bakarkakoa, emakumezkoa. |
| 2018 | Gold Coast Australia | 01 ! | Taldeka, mistoa. |
| 2018 | Gold Coast Australia | 02 ! | Bakarkakoa, emakumezkoa. |
| Asiako Txapelketa ||||
| Urtea | Lekua | Domina | Kategoria |
| 2014 | Gimcheon Hego Korea | 03 ! | Bakarkakoa, emakumezkoa. |

## Erreferentziak

* ↑ "Pusarla Venkata Sindhu" olympedia.org. (Ingelesez)
* ↑ "Pusarla Venkata Sindhu" BWFren datu-basea. (Ingelesez)

## Kanpo estekak

* Datuak: Q448360
* Multimedia: P. V. Sindhu / Q448360
# P. W. Botha

Pieter Willem Botha (Paul Roux, Orangeko estatu librea, Hegoafrikar Batasuna, 1916ko urtarrilaren 12a - Wilderness, Lurmutur Mendebaldea, Hegoafrikako Errepublika, 2006ko urriaren 31) politikaria izan zen. Diputatua 1946az geroztik, Hegoafrikako Barne Arazoetako ministro izendatu zuten 1958an, Defentsako ministro 1966an, eta lehen ministro 1978an. Arrazen bereizketa bultzatzen zuen Apartheid politikaren aldeko sutsua, 1988. urtetik aurrera amore eman behar izan zuen, gehiengo beltzari eta nazioarteko aurkako iritziari ezin aurre eginik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q212286
* Multimedia: Pieter Willem Botha / Q212286
# Pamela Colman Smith

Pamela Colman Smith (1878ko otsailaren 16a - 1951ko irailaren 18a), Pixie ezizenez ezaguna, britaniar artista, ilustratzaile, idazle, argitaratzaile eta okultista izan zen. Rider-Waite tarota ilustratzeagatik ezaguna da, Arthur Edward Waiteren enkarguz. Tarot joko hori tarotisten artean estandarra bilakatu zen eta, gaur egun ere, erabiliena da munduan. 20 liburu baino gehiago ilustratu zituen, Jamaikako folkloreari buruzko bi bilduma idatzi zituen, bi aldizkari editatu zituen eta Green Sheaf Press zuzendu zuen, emakume idazleei zuzendutako inprenta txiki bat.

## Erreferentziak

* ↑ Decker, Ronald. (2013). A history of the occult tarot, 1870-1970. ISBN 978-0-7156-4572-7. PMC 855350623. (Noiz kontsultatua: 2021-03-31).
* ↑ Giles, Cynthia. (1994). The tarot : history, mystery, and lore. (1st Fireside ed. argitaraldia) Simon & Schuster ISBN 0-671-89101-4. PMC 30319267. (Noiz kontsultatua: 2021-03-31).
* ↑ Time-Life Books. (1988). Visions and prophecies. Alexandria, Va. : Time-Life Books ISBN 978-0-8094-6320-6. (Noiz kontsultatua: 2021-03-31).
* ↑ Kaplan, Stuart R.. (2018). Pamela Colman Smith : the untold story. (First edition. argitaraldia) ISBN 978-1-57281-912-2. PMC 1046657326. (Noiz kontsultatua: 2021-03-31).

## Kanpo estekak

* Datuak: Q515745
* Multimedia: Pamela Colman Smith / Q515745
# Pamela Díaz

Pamela Andrea Díaz Saldías (Puerto Montt, Txile, 1981eko otsailaren 26a), "La Fiera" (Piztia) izenez ere ezaguna, txiletar modelo eta hedabideetako ospetsua da, eta Txileko ikuskizunen negozioan aktiboa da.

## Komunikabideen karrera

Pamela Díazek 1996an José Alfredo Fuentes abeslariak antolatutako Canal 13ko Vené Conmigo programan parte hartuz ekin zion telebistari. 1999an ospea irabazi zuen Txileko Miss Mundo edertasun-lehiaketan, non bigarren postuan iritsi zen Lissette Sierraren atzetik. Urtebete lehenago Miss 17 lehiaketan parte hartu zuen. Nahiz eta ez zuen irabazi, Txileko Miss Mundok lagundu zion bere karrera telebistan egiten, 2000. urtera arte Mekano programan parte hartu baitzuen.
Hortik abiatuta, Díaz oso ezaguna izango zen Txileko telebistan, batez ere Morenita markako garagardoaren publizitate-kanpainan izan zuen paperagatik. Bikini argazki-saioetan ere agertzen hasi zen aldizkarietarako eta Interneteko atarietarako. Telebistan ere ausartu zen modelo gisa Canal 13ko Viña del Mar jaialdiaren La Movida del Festival programan.
2005eko maiatzaren 10ean, Díaz, beste 13 parte hartzailerekin batera, Canal 13ko La Granja VIP reality show-ean sartu zen, non hiru hilabete baino gehiago biziko zituen animaliak zaintzen eta bere janaria biltzen. Lehenengo astean, Kathy Barriga dantzariarekin, Sandra O'Ryan aktorearekin eta Viktoriya Leonenko irakasle ukrainarrarekin borrokak izan zituen. Horregatik, Txileko prentsak "La Fiera Vip" izena jarri zion. Díaz izan zen Santiago Sánchezen aurka lehia batean galdu ostean kanporatutako lehen pertsona, baina "playoff"eko laugarren astean berriro sartu zen programan, Kathy Barrigak berehala kanporatu zuen.
Reality showaren ostean, Díazek aste batzuetan Canal 13ko Viva la Mañanaren goizeko programaren zati batean parte hartu zuen La Granja VIP-eko iruzkintzaile gisa. Geroago, Chilevisión-ek kontratatu zuen Sálvese Quien Pueda (SQP) entretenimenduzko programa ospetsuko berriemailea izateko. Programa horretan Diaz famatu egin zen telebistako eskandaluen parte izateagatik, eta horrek prentsa tabloide nazionalaren argitalpen asko bultzatu zituen.
2012an, Fiebre de Baile Famosos en Peligro telesaioko parte-hartzaileetako bat bihurtu zen eta ikusleen botoen % 57 laguntzarekin irabazle berria bihurtu zen.
Gaur egun, Díaz Mega Secretos a Voces kanaleko entretenimendu-programako berriemailea da.

## Kanpo estekak

* Datuak: Q598023
* Multimedia: Pamela Díaz / Q598023
# Pamela Anderson

Pamela Denise Anderson (Ladysmith, Columbia Britainiarra, Kanada, 1967ko uztailaren 1a - ) aktore, ekoizle eta modelo kanadarra da. 1990eko otsaileko Playboy aldizkariak hileko Playmate izendatu zuen.
Pamela Andersonek herritartasun kanadarra eta estatubatuarra du. Hiru senar izan ditu. 1995etik 1998ra Tommy Lee heavy-metal bateriajolearekin ezkonduta egon zen. 2006tik 2007ra Kid Rock raperoarekin ezkonduta egon zen. Azkenik, 2007tik 2008ra Rick Salomonekin ezkonduta egon zen.
Pamela Anderson begetarianoa eta animalien eskubideak aldarrikatzen duen PETA erakundeko ekintzailea da.

## Filmografia
### Television

* Home Improvement (1991-1993)
* Baywatch (1992-1997)
* Days of our Lives (1992)
* Come Die with Me: A Mickey Spillane's Mike Hammer Mystery (1994)
* V.I.P. (1998-2002)
* Baywatch: Hawaiian Wedding (2003)
* Stripperella (2003-2004) (ahotsa)
* Stacked (2005-2006)
* Comedy Central Roast of Pamela Anderson (2005)
* 8 Simple Rules (2005)
* Pam: Girl on the Loose (2008)
* The Sunday Night Project - Izar gonbidatua (2008)
* Big Brother Australia - Etxeko gonbidatua 3 egunetan zehar (2008)
* Malibu (etorkizunean)

## Kanpo estekak

* (Ingelesez) Pamela Andersonen webgunea
* (Ingelesez) Pamela Anderson (IMDb)
* Datuak: Q83325
* Multimedia: Pamela Anderson / Q83325
# Pamela Gidley

Pamela Catherine Gidley (Methuen, 1965eko ekainaren 11 – Seabrook, 2018ko apirilaren 16a) estatubatuar aktorea eta modeloa izan zen.

## Filmografia
### Filmak

| Urtea | Izenburua | Rola |
| 1986 | Thrashin' | Chrissy |
| 1987 | Dudes | Elyse |
| 1987 | Cherry 2000 | Cherry 2000 |
| 1988 | The Blue Iguana | Dakota |
| 1988 | Permanent Record | Kim |
| 1990 | The Last of the Finest | Haley |
| 1990 | Disturbed | Sandy Ramirez |
| 1991 | Liebestraum | Jane Kessler |
| 1991 | Highway to Hell | Clara |
| 1992 | Twin Peaks: Fire Walk with Me | Teresa Banks |
| 1992 | Love Is Like That | Eloise |
| 1993 | Paper Hearts | Samantha |
| 1994 | Freefall | Katy Mazur |
| 1994 | S.F.W. | Janet Streeter |
| 1994 | The Crew | Jennifer Pierce |
| 1996 | The Little Death | Kelly Hannon |
| 1996 | Kiss & Tell | Beta Carotene |
| 1997 | The Maze | Bertha |
| 1997 | Aberration | Amy Harding / Alex Langdon |
| 1997 | Bombshell | Melinda Clark |
| 1998 | Mafia! | Pepper Gianini |
| 1998 | The Treat | Dolly |
| 1999 | Liar's Poker | Linda |
| 2000 | The Little Vampire | Dottie Thompson |
| 2001 | Puzzled | Susan |
| 2001 | True Blue | Beck |
| 2002 | Luster | Alyssa |
| 2002 | Landspeed | Linda Fincher |
| 2005 | Cake Boy | Becky |

### Telebista

| Urtea | Izenburua | Rola | Oharrak |
| 1986 | MacGyver | Gina | Atala: "Final Approach" |
| 1987 | Crime Story | Teddi Butler | Atala: "Love Hurts" |
| 1987-88 | Tour of Duty | Nikki Raines tenientea | Atalak: "Nowhere to Run", "Angel of Mercy", "The Hill" |
| 1988 | Glory Days | Diane | Telebistako filma |
| 1990 | Blue Bayou | Deanie Fortenot Serulla | Telebistako filma |
| 1992 | Angel Street | Dorothy Paretsky detektibea | Telebistako filma |
| 1992 | Angel Street | Dorothy Paretsky detektibea | |
| 1995–1996 | Strange Luck | Audrey Westin | 17 ataletan |
| 1997–2000 | The Pretender | Brigitte | 17 ataletan |
| 1998 | Man Made | Kitty | Telebistako filma |
| 2000 | CSI: Crime Scene Investigation | Teri Miller | Atala: "Who Are You?" |
| 2000 | Goodbye Casanova | Hilly | Telebistako filma |
| 2001-02 | CSI: Crime Scene Investigation | Teri Miller | Atalak: "To Halve and to Hold", "Face Lift", "Evaluation Day", "Snuff" |
| 2003–2004 | Skin | Barbara Goldman | 6 ataletan |
| 2006 | The Closer | Annalisa Mundy | Atalak: "Head Over Heels" |

### Dokumentalak

* Scratch the Surface (1997)
* Moving Through Time: Fire Walk with Me Memories (2014)
* Datuak: Q446195
* Multimedia: Pamela Gidley / Q446195
# Pamela Britton

Armilda Jane Owens, Pamela Britton izengoitiaz ezagunagoa, (Milwaukee, 1923ko martxoaren 19a – Arlington Heights, 1974ko ekainaren 17a) estatubatuar aktorea izan zen.

## Bizitza

Ethel Waite aktore eta Raymond Gilbert Owens medikuaren alaba, Milwaukeen jaio zen. Bi ahizpa zituen, Virginia eta Mary. Horietatik bata aktore bihurtu zen eta bestea gizarte-langile. Holy Angels Akademian eta Estatuko Irakasle Eskola Normalean ikasi zuen. 15 urterekin hasi zen aktore-entzuketak egiten, Gloria Jane Owen izena erabiliz. Jendeak bere ama nor zen jakin bezain laster, aktore bikaina izatea espero zuen. Beste izen artistiko bat hartzea erabaki zuen, Pamela Britton hautatuz. 1943an Jackie Gleasonen amaginarrebaren papera lortu zuen The Honeymooners irratsaioan. 1947an Meg Brockieren papera egin zuen Broadwayko Brigadoon musikalean.
Ekoizpen handi batean egin zuen lehen papera Frank Sinatraren neska-laguna izan zen Anchors Aweigh filmean.
Bere paper ospetsuena My Favorite Martian 1963ko telesaileko Lorelei Brown izan zen. Telesail hori amaitu ondoren, If It's Tuesday, This Must Be Belgium eta Suppose They Gave a War and Nobody Came filmetan agertu zen.
1974ko ekainaren 17an hil zen Arlington Heights herriko ospitalean, garuneko minbiziaren ondorioz.

### Bizitza pertsonala

1943ko apirilaren 8an Arthur Steelekin ezkondu zen. 1946ko irailaren 8an, alaba bat izan zuten, Katherine Lee.

## Lanak
### Zinema

| Urtea | Izenburua | Pertsonaia |
| 1945 | Anchors Aweigh | Brooklyngo neska |
| 1946 | A Letter for Evie | Barney Lee |
| 1950 | DOA | Paula Gibson |
| 1950 | Key to the City | |
| 1950 | Watch the Birdie | Shanway andrea |
| 1969 | If It's Tuesday, This Must Be Belgium | Freda |
| 1970 | Suppose They Gave a War and Nobody Came | Graham sarjentua |

### Telebista

| Urteak | Izenburua | Pertsonaia |
| 1963-1966 | My Favorite Martian | Lorelei Brown |

## Erreferentziak

* ↑ (Ingelesez) Dausman, Cathy. «Moraga Woman Always in the Wings» La Morinda Weekly jatorrizkotik artxibatua (artxibatze data: 2022-02-12) (Noiz kontsultatua: 2023-12-11).
* ↑ (Ingelesez) «Pamela Britton» Playbill jatorrizkotik artxibatua (artxibatze data: 2017-10-23) (Noiz kontsultatua: 2023-12-11).
* ↑ (Ingelesez) Terrace, Vincent. (2011). Encyclopedia of Television Shows, 1925 through 2010. Jefferson: McFarland & Company, 115 or. ISBN 978-0-7864-6477-7..
* ↑ (Ingelesez) «Pamela Britton Unpacks to Stay in Hollywood» The Ottawa Journal: 99. 1963-11-09 (Noiz kontsultatua: 2018-03-15).
* ↑ (Ingelesez) «Pamela Britton - TV's 'Blondie' is Dead» Chicago Tribune 1974-06-18 (Noiz kontsultatua: 2018-03-15).

## Kanpo estekak

* Datuak: Q3361772
* Multimedia: Pamela Britton / Q3361772
# Pikua (argipena)

Pikua terminoak zenbait artikulutara eraman gaitzake.
* Pikua, pikondoaren fruitua.
* Pikua izengoitiarekin zen ezaguna Guillermo Aldalur soinujolea.
Ikus halaber:
# Piktograma (zeinu)

Piktograma, eskematikoki, benetako objektu bat irudikatzen duen zeinu bat da.
Marrazki esanguratsuetan oinarritutako sistema alfabetikoetako zeinuei ematen zaien izena da. (Ohi, irudi geometrikoak erabiltzen dira). Adibidez, maien artean, piramideetan irudikatuta dauden marrazkiak, piktografikoak dira: artaburuak, ez du bakarrik bere burua irudikatzen, baizik eta baita ugalkortasuna ere.
Gainera, piktograma bat, zerrenden ordez, maiztasunaren araberako irudi bat erabiltzen duen grafiko mota bat da. Orohar, aldagarri kualitatiboak irudikatzeko erabiltzen da.
"Piktograma bat, erabat ulergarria izan beharko litzateke, soilik hiru aldiz begiratuz".
"Piktograma baten diseinuan, funtsezkoak ez diren xehetasun guztiak ezabatu beharko lirateke". (Arntz, Tschinkel eta Bernath, 1930eko hamarkada).
Gaur egun, hizkuntzaren oztopoa gaindituz eta informatu edo abisatzeko xedearekin, mezu bat laburbiltzen duen zeinu argi eta eskematiko bat bezala ulertzen da.
Geometriaren bidez eginiko piktograma linealak eta keinu marrazkien bidez eginiko keinu piktogramak ezberdin daitezke.

## Ikus, gainera

* Hieroglifo

## Kanpo estekak

* Datuak: Q52827
* Multimedia: Pictograms / Q52827
# Piku-ogi

Piku-ogia (gaztelaniaz: pan de higo) espainiar gozoki tipiko bat da. Nahiz eta "ogia" deitu, errezetak ez du ez irinik ez garirik. Piku lehorrez egiten dute, amaieran, pasta trinkoa eta trinkoa osatuz. Beste osagai batzuk ere gehitu dakizkioke, hala nola fruitu lehorrak edo fruta azukreztatua. Nekazal-errezeta bat da, beharbada bereber edo arabiar jatorrikoa, Gabonetan tipikoa dena.

## Erreferentziak

* ↑ Euskalterm: [Hipermerkatuetako Produktuak Hiztegia] [2009]
* ↑ (Gaztelaniaz) «Morisco pan de higo» Las Provincias 2009.08.09.

## Kanpo estekak

* Datuak: Q117481518
# Piku beltz-txiki

Piku beltz-txikia (Etmopterus spinax) ur gaziko arrain kartilaginosoa da, Etmopteridae familiakoa
Ekialdeko Ozeano Atlantikoan, 70–2.490 metro arteko sakoneran bizi da. Zaila da 45 cm. baino gehiago izatea. Bizkaiko portu guztietan lixa diote.

## Erreferentziak

* ↑ Barrutia, Eneko. (2003). «Arrainen izenak Bizkaian XX. mendean» (pdf) Zainak (Donostia: Eusko Ikaskuntza) (25) ISBN 8484198790. ISSN 1137-439X. Bibcode: 1137-439X..

## Kanpo estekak

* Datuak: Q1415012
* Multimedia: Etmopterus spinax / Q1415012
* Espezieak: Etmopterus spinax
# Pikutara

Pikutara Euskal Herriko musika talde bat da. Ska, Reggaea edota rockaren bidezko protesta letrak ditu. Naturaren defentsan, soldaduskaren kontra, euskal preso politiko eta Gudarien alde, edota maitasuna dira Pikutararen letretako gaiak, besteak beste. 1988 inguruan eratu zen talde hau eta maketa bat kaleratu zuten: 88-91 maketa. Taldekideak, Oiartzungoak, Hondarribiakoak, Goizuetakoak eta Astigarragakoak dira.
Behin abeslaria, Unai, lanean ari zela, ezbehar bat gertatu zitzaion, andamio bat jausi omen zitzaion alegia. Ondorioz, oroimena galdu zuen eta taldea bertan behera geratu zen. Harrezkeroztik, oroimena berreskuratzen aritu da, eta 2006an kontzertuak eskaintzeari ekin zuen taldeak, nahiz eta musikaren kalitatea ez izan garai batekoa. 2007an maketaren abesti batzuk aldatu ondoren lehenengo diska kaleratu zuten, Agur eta Ohore.
Taldearen berezitasuna txalaparta da, aski ezaguna Gudarien eguna abestian.

## Taldekideak

* Unai: ahotsa
* Gorka: gitarra eta ahotsa
* Iker: gitarra
* Txefo: baxua
* Eneko: bateria
* Miren: teklatua
* Haritz eta Ekain: txalaparta

## Diskografia

* 88-91 maketa
* Agur eta Ohore

## Kanpo estekak

* Pikutararen abesti batzuen letrak
* Argia.com-en elkarrizketa bat
* Datuak: Q12265976
# Pikuntxe

Pikuntxe ("iparraldeko herria" esan nahi duen mapudungun hitza), espainiarrek pikon bezala ere ezagutzen dutena, maputxe hitz egiten duen txiletar herri bat zen, maputxe edo araukanoetatik iparraldera bizi zena (Itata eta Toltén ibaien artean bizi ziren maputxeei emandako izen bat) eta Choapa ibaiaren eta Diagiten hegoaldean. Txile konkistatu arte, Itata maputxeen (hegoaldean) eta Pikuntxeen (iparraldean) arteko muga naturala zen. Txile konkistatzeko inken saiakeran, haiei arrakastaz aurre egin zieten hegoaldeko herri pikuntxeek, geroago Promaukak bezala ezagutuak izan ziren.
Promauken iparraldean bizi ziren Pikuntxei Kilotanak (Aconcagua ibaiaren haranean iparraldean Choaparantz) eta Mapotxoak (Maipo ibaiaren arroan bizi zirenak) deitzen zieten espainiarrek, eta Inka Inperioaren parte ziren, lehen espainiarrak Txilera iritsi ziren garaian.
Ez ziren gaur egun arte banandutako gizarte gisa biziraun, populazioaren beherakada orokor baten ondorioz eta Txileko populazio orokorrak aldi kolonialean xurgatu zituelako.
Pikuntxe indigenak mestizaje prozesu baten ondorioz desagertu ziren, pixkanaka euren herrixkak (indioen herria) utzi eta inguruko espainiar ogasunetan ezarri zirenean. Han, Pikuntxearrak Araucaniatik (Mapuche), Chiloé-tik (Huilliche, Cunco, Chono, Poyas) eta Cuyo-tik (Huarpe) ekarritako herri indigenekin nahastu ziren. Gutxi batzuk, euren antzinako lurretatik deskonektatuak eta mestizajeak diluituak, pikuntxeek eta euren ondorengoek euren nortasun indigena galdu zuten.

## Nekazaritza

Pikuntxeen oinarrizko uztak artoa eta patatak ziren eta teilatutako adobezko etxeetan bizi ziren.
* Datuak: Q955728
# Palling

Palling Alemaniako udalerria da. Bavariako estatuan dago, [[Traunstein (barrutia)|Traunstein]] barrutian. 2014an 3.368 biztanle zituen 53,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q262325
* Multimedia: Palling / Q262325